Ho foka ho bolela ho rera, eseng ho lokisa moetlo. Ke Yena feela Monna wa ho hlola lefu. Diepollo o totobatswa e le motho wa semelo se phethahetseng.v O ne a tseba hore mona lefatsheng kgalapa di a buseletsana, kahoo o ne a batla ho thusa Mmamolete ka dintle tseo a mo etseditseng tsona. O ile a itela pele hore a fe Mmamolete phiyo e nngwe ya hae empa ha fumaneha hore yena le Mmamolete ha ba tsamaelane. A nka leeto la ho ya Lesotho a ilo batla ba habo Mmamolete empa a se ke a ba fumana. Qetellong o ile a bona lenane la batho ba neng ba emetse ho fumantshwa ditho tsa mmele. Ha a le lekola a fumana lebitso la Mmamolete le le tlasetlase. O ile a nka lenane leo mme a ngola lebitso la Mmamolete ka hodimodimo yaba o isa lenane leo ho bahatisi ba ka toropong hore ba tle ba le tlanye botjha. Lenane leo le ile la lokiswa ho ya ka moo Diepollo a neng a le radile kateng mme Mmamolete a fumana phiyo eo a neng a e emetse. O ile a thuseha ka tsela e jwalo.